rejauldu/bengali-wikipedia huggingface dataset:
কেলভিন কিপটাম চেরুয়ট (জন্ম ২ ডিসেম্বর ১৯৯৯) একজন কেনিয়ার দূর-পাল্লার দৌড়বিদ এবং ম্যারাথন বিশ্ব রেকর্ডধারী, ইতিহাসের একমাত্র ব্যক্তি যিনি রেকর্ড-যোগ্য রেসে দুই ঘন্টা এক মিনিটের কম সময়ে দৌড়েছেন। তিনি এখন পর্যন্ত তিনটি ম্যারাথনে প্রতিদ্বন্দ্বিতা করেছেন এবং জিতেছেন, যার মধ্যে দুটি শীর্ষ-স্তরের বিশ্ব ম্যারাথন মেজর রয়েছে, যা ডিসেম্বর ২০২২ থেকে অক্টোবর ২০২৩ এর মধ্যে সর্বোচ্চ ছয়বার দৌড়ের মধ্যে তিনটি নিশ্চিত করেছেন। ২০২৩ সালের অক্টোবর পর্যন্ত ইতিহাসে রেকর্ড-যোগ্য কোর্সে শুধুমাত্র একটি পারফরম্যান্স সেট করা ছিল, যা কিপটামের কেরিয়ারের গড় ২:০১:১৮ এবং ২:০১:২৫ এর মাঝামাঝি থেকে দ্রুত ছিল।   প্রারম্ভিক ও ব্যক্তিগত জীবন  কেলভিন কিপটাম কেনিয়ার রিফ্ট ভ্যালির মনোরম এলজিও-মারাকওয়েট কাউন্টির উচ্চতম এলাকায় (~২৫৫০ মিটার) অবস্থিত চেপকোরিওর চেপসামো গ্রামে বেড়ে উঠেছেন। কাছাকাছি কাউন্টিগুলির সাথে এই অঞ্চলটি অনেক বিখ্যাত কেনীয় দৌড়বিদদের জন্মস্থান এবং বিদেশী দৌড়বিদদের জন্য একটি মক্কা হিসাবেও পরিচিত। অল্প বয়সে, তিনি তার পরিবারের গবাদি পশুপালন করেন এবং বনের পথ ধরে খালি পায়ে অন্যান্য দৌড়বিদদের অনুসরণ করতে শুরু করেন। কিপটাম ২০১৩ সালের দিকে প্রশিক্ষণ শুরু করে, যখন তার বয়স ছিল ১৩ বছর। তিনি এসেনাথ রোটিচকে বিয়ে করেছেন এবং তাদের দুটি সন্তান রয়েছে।   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:উসাইন গিশু কাউন্টির ব্যক্তি বিষয়শ্রেণী:কেনীয় পুরুষ ম্যারাথন দৌড়বিদ বিষয়শ্রেণী:কেনীয় পুরুষ দূরপাল্লার দৌড়বিদ
দ্য গে অ্যান্ড লেসবিয়ান আর্কাইভস অফ দ্য প্যাসিফিক নর্থওয়েস্ট (জিএলএপিএন) হল একটি ওরেগনের একটি অলাভজনক সংস্থা। এই সংস্থা প্রশান্ত মহাসাগরের উত্তর-পশ্চিমে উপকূলে বসবাসকারী যৌন সংখ্যালঘুদের ইতিহাস উন্মোচনের জন্য কর্মরত। জিএলএপিএন সংস্থার প্রতিষ্ঠা হয় ১৯৯৪ সালে। এই সংস্থার মূল কাজ হল স্থানীয় অঞ্চলের যৌন সংখ্যালঘু সম্প্রদায় সম্পর্কিত ঐতিহাসিক তথ্য, নিদর্শন এবং উপকরণগুলি সংগ্রহ, নথিভুক্ত এবং সংরক্ষণ করা যাতে ভবিষ্যতে শিক্ষাক্ষেত্রে বা গবেষনার ক্ষেত্রে সেগুলি উপযুক্ত তথ্য সরবরাহ করতে কাজে লাগে।  গে অ্যান্ড লেসবিয়ান আর্কাইভস অফ দ্য প্যাসিফিক নর্থওয়েস্ট -এর সহযোগী প্রতিষ্ঠান পোর্টল্যান্ড স্টেট ইউনিভার্সিটির  বর্ণনা অনুযায়ী, জিএলএপিএন সংস্থার সদস্যরা স্থানীয় যৌন সংখ্যালঘু মানুষদের দীর্ঘ ইতিহাস সম্পর্কে বৃহত্তর সচেতনতা এবং বোধগম্যতা বৃদ্ধির জন্য বিভিন্ন কার্যক্রম পরিচালনা করেছে। তাদের পরিকল্পিত কার্যক্রম মধ্যে রয়েছে, উপযুক্ত তথ্য সংগ্রহ, তার প্রক্রিয়াকরণ এবং স্বাধীন গবেষণায় অংশগ্রহণ।  জিএলএপিএন -এর সমস্ত তথ্য সংরক্ষণাগার ওরেগন হিস্টোরিক্যাল সোসাইটিতে অবস্থিত।  জিএলএপিএন -এর গবেষণা  বিভিন্ন গনমাধ্যমে প্রকাশিত হয়েছে। উদাহরণস্বরূপ,স্থানীয় পত্র-পত্রিকার নিয়মিত সম্পাদকীয় কলামে অগ্রগামী এলজিবিটি সম্প্রদায়ের খবর এবং অন্যান্য বিষয়গুলি তুলে ধরা হয়েছে। কিছু বিশ্ববিদ্যালয় জিএলএপিএন -এর তথ্য সংগ্রহ প্রকল্পে অংশগ্রহণ করেছে।  জিএলএপিএন -এর মৌখিক ইতিহাস  অনলাইনে উপলব্ধ রয়েছে। জিএলএপিএন  সংস্থা সম্পর্কিত তথ্য এবং তাদের প্রকল্পের কথা স্থানীয় গনমাধ্যমে উদ্ধৃত করা হয়।  জিএলএপিএন  -এর অনুষ্ঠান  ও প্রদর্শনীতে প্রায়শই সমকামী নেতাদের উপস্থিতি দেখা যায়।   তথ্যসূত্র   বিষয়শ্রেণী:১৯৯৪-এ প্রতিষ্ঠিত সংগঠন বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন বিষয়শ্রেণী:১৯৯৪-এ অরেগনে প্রতিষ্ঠিত
কিড অটো রেসেস অ্যাট ভেনিস (ইংরেজি ভাষায়: Kid Auto Races at Venice; দ্য পেস্ট নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সংবলিত প্রথম নির্মাণ কাজ শুরু হওয়া চলচ্চিত্র ছিল মেবল্‌স স্ট্রেঞ্জ প্রেডিকামেন্ট, এটি কিড অটো রেসেস অ্যাট ভেনিস চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।  কাহিনী সংক্ষেপ thumb|left|"দ্য ট্রাম্প" চরিত্রের পর্দায় অভিষেক। পরিচালক (হেনরি লেরম্যান) একটি কিশোরদের গাড়ি দৌড় প্রতিযোগিতার চিত্রায়ন করছেন। দ্য ট্রাম্প (চ্যাপলিন) এই প্রতিযোগিতার একজন দর্শক। কিন্তু দ্য ট্রাম্প বার বার ক্যামেরার সামনে চলে আসছে। এতে প্রতিযোগিতার চিত্রগ্রহণে ঝামেলা হচ্ছে এবং দর্শক ও প্রতিযোগীরাও বিরক্ত হচ্ছে।  কুশীলব thumb|right|250px|কিড অটো রেসেস অ্যাট ভেনিস (১৯১৪) চ্যাপলিনের মুক্তিপ্রাপ্ত দ্বিতীয় চলচ্চিত্র।  চার্লি চ্যাপলিন – দ্য ট্রাম্প হেনরি লেরম্যান – চলচ্চিত্র পরিচালক  ফ্রাঙ্ক ডি উইলিয়ামস – চিত্রগ্রাহক  গর্ডন গ্রিফিথ – কিশোর  বিলি জ্যাকবস – কিশোর  শার্লট ফিট্‌জপ্যাট্রিক – কিশোরী  থেলমা সল্টার – কিশোরী  নির্মাণ এই চলচ্চিত্রটি জুনিয়র ভেন্ডারবিল্ট কাপের সময় চিত্রায়িত হয়। অর্থাৎ চ্যাপলিন ও লেরম্যান সত্যিকারের দর্শকদের সামনে এই চলচ্চিত্রের দৃশ্য ধারণ করেন। ক্যামেরায় অন্য একটি ক্যামেরা দিয়ে চিত্রধারণ করা হচ্ছে দেখানো হয়েছে, কৌতুককে আরও সঙ্গতিপূর্ণ করার জন্য। ফলে চ্যাপলিন পর্দায় দেখানো ক্যামেরার সামনে অভিনয় করেন, প্রকৃত ক্যামেরার সামনে নয়। ফলে এটি দর্শকের দৃষ্টিকোণ থেকে দেখানো হয়েছে এবং এটিই প্রথম চলচ্চিত্র যেখানে ক্যামেরা ও চিত্রগ্রাহককে দেখানো হয়েছে।  আরও দেখুন  চার্লি চ্যাপলিনের চলচ্চিত্র তালিকা  পাদটীকা  তথ্যসূত্র  বহিঃসংযোগ          – A different version which is missing the ending.  বিষয়শ্রেণী:১৯১৪-এর চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:হেনরি লেরম্যান পরিচালিত চলচ্চিত্র বিষয়শ্রেণী:ম্যাক সিনেট প্রযোজিত চলচ্চিত্র বিষয়শ্রেণী:কিস্টোন স্টুডিওজের চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯১০-এর দশকের ইংরেজি ভাষার চলচ্চিত্র
থাম্ব|ডানজিগে গ্রাসের শৈশব বাড়ি (বর্তমানে গডাস্ক, পোল্যান্ড) গুন্টার ভিলহেলম গ্রাস (অক্টোবর ১৬, ১৯২৭ – ১৩ এপ্রিল, ২০১৫) ছিলেন সাহিত্যে নোবেল পুরস্কার বিজয়ী জার্মান সাহিত্যিক, কবি, নাট্যকার, ভাস্কর এবং গ্রাফিক ডিজাইনার। গ্রাস ছিলেন কাশুবিয়ান আদিবাসী।  গ্রাস দুই বিশ্বযুদ্ধের মধ্যবর্তী সময়ে মুক্ত শহর ডানজিগে (বর্তমান গদানস্ক, পোল্যান্ড) জন্মগ্রহণ করেন। ১৯৪৫ সালের মে মাসে ভাপেন এসএস-এ কিশোর সৈনিক হিসেবে সংক্ষিপ্ত পরিষেবা প্রদানের পর, মার্কিন বাহিনী কর্তৃক তাকে বন্দি করে নিয়ে যাওয়া হয় এবং এপ্রিল ১৯৪৬ সালে তিনি মুক্তি পান। একজন স্টোনম্যাসন এবং ভাস্কর হিসাবে প্রশিক্ষণপ্রাপ্তির পর, তিনি ১৯৫০-এর দশকে লেখালেখি শুরু করেন। তার কথাসাহিত্যে ঘন-ঘন তার শৈশবের ড্যান্জিং শহরের উল্লেখ রয়েছে।  গ্রাস তার প্রথম উপন্যাস দ্য টিন ড্রাম (১৯৫৯)-এর জন্য পরিচিত হয়, যা একটি ইউরোপীয় জাদু বাস্তবতার অন্যতম শ্রেষ্ঠ লেখনী এবং দানজিগ ত্রয়ীর প্রথম অংশ যাতে ক্যাট এ্যন্ড মাউস, ও ডগ ইয়ার্স অর্ন্তভূক্ত রয়েছে। তার লেখা সবসময় বামপন্থী রাজনৈতিক লেখা হিসেবে ধরা হয়ে থাকে এবং তিনি সোশ্যাল ডেমোক্রেটিক পার্টি অফ জার্মানির একজন সক্রিয় সমর্থনকারী। দ্য টিন ড্রাম উপন্যাসটি নিয়ে একই নামের চলচ্চিত্র নির্মাণ করা হয়েছে যা ১৯৭৯ সালে পাম ডি’অর এবং সেরা বিদেশী ভাষার চলচ্চিত্রের জন্য একাডেমি পুরস্কার অর্জন করে। সুয়েডীয় একাডেমি ১৯৯৯ সালে তাকে সাহিত্যে নোবেল পুরস্কার প্রদান করে।  মৃত্যু গ্রাস ১৩ এপ্রিল ২০১৫ সালে লুবেক শহরে ৮৭ বছর বয়সে ফুসফুসের সংক্রমণ জনিত কারণে মৃত্যু বরণ করেন।German author Guenter Grass dies, BBC News, 13 April 2015.   তথ্যসূত্র    বহিঃসংযোগ        Günter Grass at gdansk-life.com   Günter Grass 'Bookweb' on literary website The Ledge (with suggestions for further reading)  Portrait on rosenthalusa.com  "Grass admits serving with Waffen-SS" article in The Guardian  Detailed article on Waffen-SS membership         বিষয়শ্রেণী:১৯২৭-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২০শ শতাব্দীর জার্মান ঔপন্যাসিক বিষয়শ্রেণী:২০শ শতাব্দীর জার্মান কবি বিষয়শ্রেণী:২১শ শতাব্দীর জার্মান ঔপন্যাসিক বিষয়শ্রেণী:২১শ শতাব্দীর জার্মান কবি বিষয়শ্রেণী:২০শ শতাব্দীর ভাস্কর বিষয়শ্রেণী:নোবেল বিজয়ী সাহিত্যিক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:জার্মান সমাজতন্ত্রী বিষয়শ্রেণী:জার্মান ভাষার কবি বিষয়শ্রেণী:জার্মান পুরুষ ঔপন্যাসিক বিষয়শ্রেণী:জার্মান পুরুষ কবি বিষয়শ্রেণী:ক্যাথলিক সমাজতন্ত্রী বিষয়শ্রেণী:জার্মান নোবেল বিজয়ী বিষয়শ্রেণী:জাদুবাস্তবতাবাদ লেখক বিষয়শ্রেণী:২১শ শতাব্দীর প্রাবন্ধিক
ডান|থাম্ব| নেদারল্যান্ডে বামি গোরেং (ভাজা বাকমি ) বাকমি (     ) বা বামি ( ,  ) হল গমের আটা থেকে প্রস্তুত এক ধরনের নুডলস, যা ঐতিহ্যশালী চীনা রান্না থেকে উদ্ভুত। ফুজিয়ান এবং দক্ষিণ চীনের বিভিন্ন প্রদেশ থেকে আসা চীনা অভিবাসীদের হাত ধরে ইন্দোনেশিয়ায় এই বিশেষ নুডলসের প্রচলন ও প্রসার হয়েছিল। (Indonesian) এটি সাধারণত সয়া সস সহযোগে প্রস্তুত করা হয় এবং উপাদান হিসাবে এতে শুয়োরের মাংস ব্যবহার করা হয়। অধুনা চীনা-শৈলীর গমের নুডলস সবচেয়ে জনপ্রিয় নুডল হয়ে উঠেছে। বিশেষ করে দক্ষিণ-পূর্ব এশিয়ার দেশগুলিতে যেখানে  চীনা জনসংখ্যা উল্লেখযোগ্য সেখানে এই গমের নুডলস বেশ জনপ্রিয়।  চীনা-শৈলীর গমের নুডলস ইন্দোনেশিয়ায় বাকমি নামে পরিচিত। চীন শৈলীতে প্রস্তুত গমের নুডলস বাকমি এবং জাপানি উডন এই দুইয়ের মিশ্রণে একটি জনপ্রিয় আঞ্চলিক খাবার প্রস্তুত হয়। ইন্দোনেশিয়ায় বাকমির বিভিন্ন প্রকরণ রয়েছে। বাকমি নামটির আক্ষরিক অর্থ মাংস দিয়ে বানানো নুডলস। মাংসের মধ্যে মুরগি এবং গরুর মাংস সহযোগে এই নুডলস তৈরি হয়।  ইন্দোনেশিয়ার খাবারে চীনা প্রভাব স্পষ্টভাবে পরিলক্ষিত হয়। উদাহরণস্বরূপ, ইন্দোনেশিয়ার বিভিন্ন আঞ্চলিক খাবার যেমন বাকমি, মি আইয়াম, পাংসিট, মি গোরেং এবং কুয়েতিয়াউ গোরেং ইত্যাদি বেশিরভাগ খাবারই চীনা রন্ধনপ্রনালীর ফসল। ডাচ ভাষায় ব্যবহৃত অনেক শব্দ যেমন মি এবং বামি এই শব্দগুলি ইন্দোনেশিয় শব্দ বাকমি থেকে এসেছে। ইন্দোনেশিয়ায় ডাচ ঔপনিবেশিক আমলে সেই দেশে ডাচ ভাষার প্রবর্তন হয়েছিল। ইন্দোনেশিয়ান খাবার নেদারল্যান্ডসে খুবই জনপ্রিয় এবং বামি গোরেং (ভাজা বাকমি) সেই দেশের একটি জনপ্রিয় খাবার।  বাকমি খাবারটি সাধারণত সিদ্ধ নুডলস হিসাবে পরিবেশন করা হয়। যখন বাকমি নুডল স্যুপে ব্যবহারের উদ্দেশ্যে তৈরি করা হয় তখন নুডলকে প্রথমে আলাদাভাবে সিদ্ধ করা হয় এবং তারপর ঝোলে যোগ করা হয়। নুডলসে স্বাদ আনতে সাধারণত পশুর চর্বি মেশানো হয় হয়। শুকরের মাংস, মুরগি বা গরুর মাংস এতে ব্যবহার হয়। এরপর নুডুলসগুলিকে বিভিন্ন টপিং (খাবার পরিবেশনের সম্য বিভিন্ন শাক-সব্জী বা সস দিয়ে খাবারকে সাজানো হয়। সেই শাক-সব্জী ও ব্যবহৃত বিভিন্ন খাদ্য উপাদানকে বলা হয় টপিং) দিয়ে পরিবেশন করা হয়। টপিং হিসেবে চার সিউ (叉燒) বা বারবিকিউ করা শুয়োরের মাংসের ব্যবহার হয়। এছাড়াও চাইনিজ সবুজ শাকসবজি এবং এক বাটি ঝোল বাকমির সাথে আনুসঙ্গিক পদ হিসাবে পরিবেশিত হয়।   তথ্যসূত্র   বিষয়শ্রেণী:চীনা রন্ধনশৈলী
আইএমএস গ্রুপ নেপাল ভিত্তিক একটি সম্মিলিত কোম্পানি। এটি প্রাথমিকভাবে সারা দেশে আন্তর্জাতিক মোবাইল হ্যান্ডসেট বিতরণ নিয়ে কাজ করে। এটি ২০০১ সালে নেপালে স্যামসাং মোবাইল হ্যান্ডসেটের দাপ্তরিক পরিবেশক ছিল।  কোম্পানিটি নেপালের জন্য আন্তর্জাতিক অটোমোবাইল কোম্পানি এসসেঙ্গিওঙ্গ এর একটি ডিলারশিপও অর্জন করে এবং আবাসন, অটোমোবাইল, জুয়েলারি এবং পরামর্শের দিকেও তার পরিষেবাগুলি প্রসারিত করেছে৷    তথ্যসূত্র   বিষয়শ্রেণী:১৯৯৩-এ নেপালে প্রতিষ্ঠিত বিষয়শ্রেণী:নেপালের সম্মিলিত কোম্পানি বিষয়শ্রেণী:নেপালের টেলিযোগযোগ কোম্পানি
আমলা সদরপুর মাধ্যমিক বিদ্যালয় (পূর্বনাম: আমলা-সদরপুর বহুমুখী উচ্চ বিদ্যালয়) কুষ্টিয়া জেলার মিরপুর উপজেলার আমলা ইউনিয়নের আমলায় অবস্থিত মাধ্যমিক ও উচ্চ মাধ্যমিক শিক্ষা বোর্ড, যশোর ও কারিগরি শিক্ষা বোর্ডের অধিভুক্ত একটি মাধ্যমিক বিদ্যালয়। ১৮৯৯ সালে বিদ্যালয়টি প্রতিষ্ঠিত হয়। বিদ্যালয়টি কুষ্টিয়া জেলার প্রাচীন বিদ্যালয় গুলোর মধ্যে অন্যতম। ২০২২ সালে বিদ্যালয়টি উপজেলার শ্রেষ্ঠ বিদ্যালয়ের পুরস্কার লাভ করে।   অবস্থান   বিদ্যালয়টি কুষ্টিয়া জেলার মিরপুর উপজেলার আমলা ইউনিয়নের সদরদপ্তর আমলায় অবস্থিত। নিকটবর্তী শহর মিরপুর থেকে বিদ্যালয়টির দুরত্ব ৯ কিলোমিটার এবং কুষ্টিয়া শহর থেকে বিদ্যালয়টির দুরত্ব ২২ কিলোমিটার। বিদ্যালয়ের পশ্চিম দিকে আমলা সরকারি কলেজ ও দক্ষিণ দিকে আমলা ইউনিয়নের কার্যালয় অবস্থিত।   ইতিহাস   ১৮৯৯ সালে কুষ্টিয়া জেলার মিরপুর উপজেলার আমলায় 'আমলা সদরপুর এইচ.ই. বিদ্যালয় নামে একটি বিদ্যালয় প্রতিষ্ঠ হয়। পরবর্তীতে বিদ্যালয়টি 'আমলা সদরপুর বহুমুখী উচ্চ বিদ্যালয়' নামে নামকরণ করা হয়। সর্বশেষ 'আমলা সদরপুর মাধ্যমিক বিদ্যালয়' নামে নামকরণ করা হয়েছে। বিদ্যালয়টির প্রতিষ্ঠিত করেন জানকী নাথ সাহা ו ২০০১ সালে বিদ্যালয়টি কারিগরি শিক্ষা বোর্ডের স্বীকৃতি লাভ করে।   চিত্রশালা    আরও দেখুন    কুষ্টিয়া জেলার শিক্ষা প্রতিষ্ঠানের তালিকা  কুষ্টিয়া জেলার মাধ্যমিক বিদ্যালয়ের তালিকা   তথ্যসূত্র    বহিঃসংযোগ        বিষয়শ্রেণী:মিরপুর উপজেলা বিষয়শ্রেণী:কুষ্টিয়া জেলার বিদ্যালয় বিষয়শ্রেণী:১৮৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৯-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কারিগরি শিক্ষাপ্রতিষ্ঠান
thumb|পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল () (১০২৭-১১০৫) অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের প্রধান তিন শিষ্যের মধ্যে একজন ছিলেন।   শিক্ষা   পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল বৌদ্ধভিক্ষু গ্লান-ত্শুল-ব্যাংয়ের () নিকট র্গ্যাল-ল্হা-খাং () নামক স্থানে বৌদ্ধধর্মে দীক্ষিত হন এবং ব্রাগ্স-র্গ্যাব বৌদ্ধবিহারে () বৌদ্ধভিক্ষু হিসেবে যোগ দেন। আঠাশ বছর বয়সে তিনি অতীশ দীপঙ্করের প্রধান শিষ্য 'ব্রোম-স্তোন-পা-র্গ্যল-বা'ই-'ব্যুং-গ্নাসের শিষ্যত্ব গ্রহণ করেন এবং ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার () নামক অপর দুই শিষ্যের সঙ্গে তার প্রধান শিষ্যে পরিণত হন।   পরবর্তী জীবন   ১০৬৪ খ্রিষ্টাব্দে 'ব্রোম-স্তোন-পা-র্গ্যল-বা'ই-'ব্যুং-গ্নাসের মৃত্যু ঘটলে তিনি পনেরো বছর ধরে সাধনা করেন। পঞ্চাশ বছর বয়সে তিনি ম্খান-গ্রাগ্স (), সগ্রো-লাগ () এবং ম্থার-থোগ () নামক স্থানে বৌদ্ধধর্ম সম্বন্ধে শিক্ষাদান করেন। তিনি 'ফান-য়ুল অঞ্চলে পো-তো বৌদ্ধবিহার স্থাপন করেন। তিনি দ্গোন-পা-বা-দ্বাং-ফ্যুগ-র্গ্যাল-ম্ত্শানের পরে র্বা-স্গ্রেং বৌদ্ধবিহারে প্রধান লামা নির্বাচিত হন।   তথ্যসূত্র    আরো পড়ুন    Roesler, Ulrike, and Hans Ulrich Roesler. 2004. Kadampa Sites of Phempo: A Guide to Some Early Buddhist Monasteries in Central Tibet. Kathmandu: Vajra Publications.  Roerich, George, trans. 1996. The Blue Annals. 2nd ed. Delhi: Motilal Banarsidas, pp 263–264, 268-269.  বিষয়শ্রেণী:কদম বিষয়শ্রেণী:১০২৭-এ জন্ম বিষয়শ্রেণী:১১০৫-এ মৃত্যু
থাম্ব|350x350পিক্সেল| ড্যান্টের ডিভাইন কমেডি- তে গুস্তাভে ডোরের চিত্রনায় বাঁদিকে ইফিয়ালটাসহ টাইটানস এবং জায়ান্টস। গ্রিক পুরাণের, Aloadae (  ) অথবা Aloads (প্রাচীন গ্রিক: Ἀλωάδαι Aloadai) Otus বা Otos (Ὦτος মানে হলো "চির-অতৃপ্ত") এবং Ephialtes (Ἐφιάλτης "দুঃস্বপ্ন"), পোসেইডনের বাবা অ্যালিউসের স্ত্রী,Odyssey, 11.305–8. সার্ফে নিজেকে গর্ভবতী মনে করেন।Pseudo-Apollodorus. Bibliotheca, 1.7.4 অ্যালোয়াসের কাছ থেকে তারা তাদের পৃষ্ঠপোষকতা, অলোডইতে পেয়েছিল। তারা শক্তিশালী এবং আক্রমণাত্মক দৈত্য যারা মাসে নয় আঙ্গুল পরিমাণ বৃদ্ধি পায়।Hyginus, Fabulae 28. নয় বছর বয়সে পুরোপুরি বড় হয়। ওরিওন এটি রচনা করেছেন। Kerényi, 1951:154.   পুরাণ  অলিম্পাস এফিয়ালসের ওটাস এবং হেরার আর্টেমিস তাদের দেবতাদের মুখোমুখি হয়। পাহাড়ের স্তূপের পরিকল্পনা বা নির্মাণকে (হোমার, ভার্জিল এবং ওভিডসহ) বিভিন্নভাবে বর্ণনা করা হয়েছে এবং অনুবাদকরা মাঝে মাঝে পরিবর্তিত করেছেন। মাউন্ট অলিম্পাস সাধারণত নিচের পর্বতে অবস্থিত, মাউন্টস ওসা এবং পেলিওন উপরে দ্বিতীয় এবং তৃতীয় হিসেবে অবস্থিত। হোমার বলেছেন যে তারা কোনও দাড়ি রাখার আগেই অ্যাপোলোকে হত্যা করেছিল,Odyssey 11.319–20. সাপ দ্বারা আন্ডারওয়ার্ল্ডের কলামগুলিতে আবদ্ধ হওয়ার সাথে সঙ্গতিপূর্ণ এবং তাদের উপর পেঁচার আকারে স্টাইক্সের চিহ্ন ছিল। Hyginus.  অলিম্পিয়ানদের বিরুদ্ধে তাদের সংগ্রামের বর্ণনায় সংক্ষেপে উল্লিখিত:It is related in the Iliad by the goddess Dione to her daughter Aphrodite এটি ইতোমধ্যে মহাকাব্য এর শ্রোতাদের কাছে পরিচিত হয়েছে যে তারা হরণ পরিচালিত এরিস এবং একটি ব্রোঞ্জ বয়াম তাকে ধরে রাখে একটি সংগ্রহস্থল-এ তেরো মাসের জন্য। চান্দ্র বছর এবং যে এরিস শেষ যুদ্ধের জন্য প্রস্তুত ছিলেন, সুন্দর তরুণ দৈত্যদের বিমাতা যতক্ষণ না বলেছিলেন। হার্মিসেরা যা করেছে," ডাওন সম্পর্কিত (ইলিয়াড ৫.৩৮৫ –৩৯১) এরিবিয়ায় সতর্ক হয়ে হার্মিস আরেসকে উদ্ধার করেছিলেন। Roman, L., & Roman, M. (2010).  আর্টেমিস ওটাসের কাছে নিজে প্রস্তাব দিলে তিনি তখনই মুক্তি পান। এটি এফিয়ালিটকে ঈর্ষান্বিত করেছিল এবং লড়াই করেছিলেন। আর্টেমিস নিজেকে একটি ডোতে পরিণত করলেন এবং তাদের মধ্যে ঝাঁপিয়ে পড়লেন। অলোডে তাদের থেকে দূরে সরে যেতে চায়নি, তাই তাদের দিজে বর্শা ছুঁড়ে মেরেছিল এবং একে অপরকে হত্যা করেছিল।This mytheme, of the brothers' mutual murder, features in the myth of the mutual killings of Eteocles and Polynices that is recounted in Seven Against Thebes. অন্য সংস্করণে, অ্যাপোলো আওলডিকে পাহাড় আকাশে স্কেল করার প্রয়াসে হত্যা করেছিল ও ওটাস আর্টেমিসকে ধর্ষণ করেছিল। অ্যাপোলো তাদের মাঝে হরিণ প্রেরণ করেছিল তাদের মৃত্যুকে উস্কে দেয়ার জন্য।   অলোডাই সভ্যতার সূত্রপাত করেছিলেন, নগর প্রতিষ্ঠা করেছিলান এবং শিক্ষা দিয়েছিলেন। তারা বিশেষভাবে শ্রদ্ধাজ্ঞাপন করে। Pausanias 9.29.1.   জনপ্রিয় সংস্কৃতিতে    এফিয়ালিটস এবং ওটিস দ্য মার্ক অফ অ্যাথেনায় দুইটি বিরোধী দল উপস্থিত হয়েছিল। বইটিতে তাদের ছিল জায়ান্টদের মতো শরীর এবং টারটারাসের সন্তান। অলিম্পিয়ান শত্রু বাচ্চাসের হাতে রোমান কোলিজিয়ামে এবং পসেইডন এবং বৃহস্পতির পুত্র পেরসি জ্যাকসন জেসন গ্রেস এর কাছে পরাস্ত হয়। উপন্যাসে আরো বলা হয়েছে হরণ অর্ধ-দেবতা পুত্র নিকো দ্বি অ্যাঞ্জেলো ও বয়ামকে পাতালে বন্দী করে একই ভাবে তারা এরিসকে বন্দী করে ও রোম ধ্বংস করার পরিকল্পনা করে। অরিওনের, বইগুলিতে প্রকাশিত তারা সবচেয়ে ক্ষুদ্র জায়ান্ট, কেবলমাত্র ১২ ফুট লম্বা বলে বর্ণিত করেছেন।   তথ্যসূত্র    মন্তব্য       বহিঃসংযোগ      বিষয়শ্রেণী:গ্রিক পুরাণের চরিত্র বিষয়শ্রেণী:গ্রিক পৌরাণিক জীব বিষয়শ্রেণী:অপর্যালোচিত অনুবাদসহ পাতা
এডোয়ার্ড এফ. হেনরিকস একজন মেক-আপ শিল্পী। তিনি ৭০ টিরও বেশি চলচ্চিত্র এবং টিভি শোতে কাজ করেছেন।   অস্কার  এই সব সেরা মেকআপ জন্য বিভাগে ছিল   ৭৩ তম একাডেমি পুরস্কার - সেলের জন্য মনোনীত। মিশেল বার্কের সাথে মনোনয়ন ভাগ করা হয়েছে। কিভাবে গ্রিঞ্চ ক্রিসমাস চুরি করে হারিয়েছে।   ৭৬ তম একাডেমি পুরস্কার - মাস্টার এবং কমান্ডারের জন্য মনোনীত: বিশ্বের ফার সাইড । ইয়োলান্ডা তুসিয়েংয়ের সাথে মনোনয়ন ভাগ করা হয়েছে। লস্ট টু দ্য লর্ড অফ দ্য রিংস: দ্য রিটার্ন অফ দ্য কিং ।   ৮৩ তম একাডেমি পুরস্কার - দ্য ওয়ে ব্যাক- এর জন্য মনোনীত। মনোনয়ন গ্রেগরি ফাঙ্ক এবং ইয়োলান্ডা তুসিয়েং এর সাথে ভাগ করা হয়েছে। দ্য উলফম্যানের কাছে হেরে গেছে।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:রূপসজ্জাশিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
খয়েরপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (ছয় বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৭,৭২৯ জন, যার মধ্যে পুরুষ ভোটার ২৪,২৭৯ জন এবং নারী ভোটার ২৩,৪৫০ জন। খয়েরপুর বিধানসভা কেন্দ্রে ২০১৮ ভোটার লিঙ্গানুপাত ৯৬৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪৩,৩৯৭ জন যার মধ্যে পুরুষ ভোটার ২২,২৬২ জন এবং নারী ভোটার ২১,১৩৫ জন।   বিধানসভার সদস্য    নির্বাচন বিধায়কদল সময়কাল১৯৭৭অখিল দেবনাথ১৯৭২-৭৭১৯৮৩সুধীর রঞ্জন মজুমদার১৯৮৩-৮৮১৯৮৮ রতনলাল ঘোষ১৯৮৮-৯৩১৯৯৩ পবিত্র কর১৯৯৩-২০১৮১৯৯৮২০০৩২০০৮২০০৩২০১৮রতন চক্রবর্তী২০১৮-বর্তমান   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
উত্তর-পূর্ব ভারতের একটি রাজ্য ত্রিপুরার রাজনীতিতে ভারতের কমিউনিস্ট পার্টি (মার্কসবাদী), ভারতীয় জাতীয় কংগ্রেস এবং ভারতীয় জনতা পার্টির আধিপত্য রয়েছে। ২০২০ সালে ভারতীয় জনতা পার্টি (বিজেপি) রাজ্যের বিধানসভায় শাসক দল এবং ২০১৯ সালের ভারতীয় সাধারণ নির্বাচনে দুটি সংসদীয় আসনেও জয়লাভ করেছে। ২০২১ সালে সর্বভারতীয় তৃণমূল কংগ্রেস (AITC) ত্রিপুরার রাজনৈতিক এলাকায় প্রবেশ করেছে। এটি ২০২১ সালের আগরতলা পৌর নির্বাচনে ২০% এরও বেশি ভোট পেয়েছে এবং সিপিআইএমকে এগিয়ে রানার আপের অবস্থান নিশ্চিত করেছে। এটি রাজ্যের চারপাশে অন্যান্য ওয়ার্ডে প্রায় ১৭% ভোট অর্জন করে রানার আপের অবস্থানও সুরক্ষিত করেছে। বিজেপির একজন বিধায়ক আশীষ দাস তৃণমূলে চলে গেছেন।   ত্রিপুরা আঞ্চলিক পরিষদ  ১৯৫৬ সালের ত্রিপুরা টেরিটোরিয়াল কাউন্সিল অ্যাক্ট একই নামে (টিটিসি) একটি কাউন্সিলের সরাসরি নির্বাচনের জন্য উন্মুক্ত হয়েছিল। টিটিসির ৩০ জন সরাসরি নির্বাচিত সদস্য এবং দুজন গভর্নর কর্তৃক মনোনীত সদস্য ছিল। প্রথম টিটিসি নির্বাচন ১৯৫৭ সালে অনুষ্ঠিত হয়েছিল, তারপর ১৯৫৯ সালে নতুন নির্বাচন অনুষ্ঠিত হয়েছিল। ১৯৬২ সালের ফেব্রুয়ারিতে নির্বাচিত তৃতীয় কাউন্সিলে ২০ জন সদস্য ছিল। Datta-Ray, Basudeb. Reorganization of North-East India Since 1947. New Delhi: Concept Publ. Co, 1996. pp. 311-312   নির্বাচনী এলাকা  ত্রিপুরা লোকসভায় (ভারতের সংসদের নিম্নকক্ষ) দুইজন প্রতিনিধি এবং রাজ্যসভায় (সংসদের উচ্চকক্ষ) একজন প্রতিনিধি পাঠায়। স্থানীয় সংস্থা নির্বাচনের মাধ্যমে নির্বাচিত পঞ্চায়েত ( স্থানীয় স্ব-শাসন ) স্ব-শাসনের জন্য অনেক গ্রামে উপস্থিত রয়েছে। ত্রিপুরায় একটি অনন্য উপজাতীয় স্ব-শাসন সংস্থা রয়েছে, ত্রিপুরা উপজাতি এলাকা স্বায়ত্তশাসিত জেলা পরিষদ ।  এই কাউন্সিল তফসিলি উপজাতির উচ্চ ঘনত্ব সহ ৫২৭টি গ্রামে স্থানীয় শাসনের কিছু দিকগুলির জন্য দায়ী।   ২০১৮ সালের হিসাবে রাজ্যে ৬০টি বিধানসভা কেন্দ্র রয়েছে।   নির্বাচনের ফলাফল  প্রধান রাজনৈতিক দলগুলি হল ভারতীয় জনতা পার্টি (বিজেপি), বামফ্রন্ট, সর্বভারতীয় তৃণমূল কংগ্রেস এবং ভারতীয় জাতীয় কংগ্রেস এবং আইপিএফটি এবং আইএনপিটির মতো আঞ্চলিক দলগুলি। ১৯৭৭ সাল পর্যন্ত, রাজ্যটি ভারতীয় জাতীয় কংগ্রেস দ্বারা শাসিত হয়েছিল।  বামফ্রন্ট ১৯৭৮ থেকে ১৯৮৮ সাল পর্যন্ত ক্ষমতায় ছিল এবং তারপরে আবার ১৯৯৩ থেকে ২০১৮  ক্ষমতায় ছিল। ১৯৮৮-১৯৯৩ সালে, কংগ্রেস এবং ত্রিপুরা উপজাতি যুব সমিতি একটি ক্ষমতাসীন জোটে ছিল।  ২০১৩ সালের ত্রিপুরা বিধানসভা নির্বাচনে, বামফ্রন্ট বিধানসভার ৬০ টি আসনের মধ্যে ৫০টি আসনে জিতেছিল।  ২০১৪ সালের ভারতীয় সাধারণ নির্বাচনে, ত্রিপুরার সংসদীয় আসন দুটি কমিউনিস্ট পার্টি অফ ইন্ডিয়া (মার্কসবাদী) দ্বারা জয়ী হয়েছিল।  ২০১৮ সালের বিধানসভা নির্বাচনে বামফ্রন্টের পরাজয় হয়েছিল।  ভারতীয় জনতা পার্টি রাজ্যে সামগ্রিক সংখ্যাগরিষ্ঠতা লাভ করে, যার ফলে কমিউনিস্ট পার্টির নিরবচ্ছিন্ন পঁচিশ বছরের শাসনের অবসান ঘটে।  আইপিএফটি -র সঙ্গে জোট করে বিধানসভার ৬০টি আসনের মধ্যে বিজেপি জিতেছে ৪৪টি। ভারতের কমিউনিস্ট পার্টি (মার্কসবাদী) (সিপিআইএম) মাত্র ১৬টি আসন পেয়েছে এবং ভারতীয় জাতীয় কংগ্রেস সমস্ত নির্বাচনী এলাকায় বিশাল ব্যবধানে হেরেছে।  তথ্যসূত্র  বিষয়শ্রেণী:ত্রিপুরার রাজনীতি
ইমিউনি হল একটি ওপেন সোর্স কোভিড-১৯ কন্টাক্ট ট্রেসিং অ্যাপ যা ইতালিতে ডিজিটাল কন্টাক্ট ট্রেসিং এর জন্য ব্যবহৃত হয়। এটি অ্যাপল/গুগল এক্সপোজার নোটিফিকেশন সিস্টেম ব্যবহার করে ।   এটি বেন্ডিং স্পুনস দ্বারা বিকশিত হয় এবং ২০২০ সালের ১ জুন ইতালীয় স্বাস্থ্য মন্ত্রক অ্যাপটি প্রকাশ করে। ইতালির ৪ টি অঞ্চলে (আবরুৎসো, আপুলিয়া, লিগুরিয়া, মার্কে) পরীক্ষার পর ১৫ জুন অ্যাপটি সারা দেশে সক্রিয় হতে শুরু করে।  অ্যাপটি প্রাথমিকভাবে অ্যাপ স্টোর এবং গুগল প্লে -তে প্রকাশিত হয়েছিল এবং ১ ফেব্রুয়ারি ২০২১ থেকে এটি হুয়াওয়ে অ্যাপগ্যালারিতেও উপলব্ধ।  সোর্স কোডটি ২৫ মে গিটহাব- এ প্রকাশিত হয়েছিল।  অ্যাপটি শুধুমাত্র ইতালিতে কাজ করে, তবে অন্যান্য ইউরোপীয় কন্টাক্ট ট্রেসিং অ্যাপের সাথে সামঞ্জস্য রাখা একটি লক্ষ্য ছিল।  ১৯ অক্টোবর ২০২০ থেকে অ্যাপটি ইইউ ইন্টারঅপারেবিলিটি গেটওয়ের সাথে কী-এক্সচেঞ্জ সমর্থন করে এবং তাই অন্যান্য ইইউ দেশের কন্টাক্ট ট্রেসিং অ্যাপের সাথে যোগাযোগ করতে সক্ষম।  ১৬ ডিসেম্বর ২০২০ পর্যন্ত, অ্যাপটি ১০ মিলিয়নেরও বেশি বার ডাউনলোড করা হয়েছে।    তথ্যসূত্র    বহিঃসংযোগ     বিষয়শ্রেণী:অ্যাপ্লিকেশন সফটওয়্যার
রানাপাশা বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  রানাপাশা ইউনিয়নের আয়তন ৪,২৫১ একর।   প্রশাসনিক কাঠামো  রানাপাশা ইউনিয়ন নলছিটি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী রানাপাশা ইউনিয়নের মোট জনসংখ্যা ১১,৫০০ জন। এর মধ্যে পুরুষ ৫,৩৭৩ জন এবং মহিলা ৬,১২৭ জন। মোট পরিবার ২,৬০৮টি।   শিক্ষা  ২০১১ সালের আদমশুমারি অনুযায়ী রানাপাশা ইউনিয়নের সাক্ষরতার হার ৬৯.৮%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
কিংসলে হল ( ) ওল্ড মার্কেট, ব্রিস্টলের ৫৯ ওল্ড মার্কেট স্ট্রিটে অবস্থিত।  হলটি ১৭০৬ সালে একটি ব্যক্তিগত বাড়ি হিসাবে নির্মিত হয়েছিল এবং ১৯ শতকের শেষের দিকে রাজনৈতিক ক্লাব এবং অফিস প্রাঙ্গণ হিসাবে ব্যবহারের জন্য পুনরুদ্ধার করা হয়েছিল। এটি মূলত পূর্ব ব্রিস্টল কনজারভেটিভ পার্টির দখলে ছিল। ১৯১১ সালে এটি স্বাধীন লেবার পার্টির ব্রিস্টল সদর দফতরে পরিণত হয় যারা খ্রিস্টান সমাজতান্ত্রিক চার্লস কিংসলির সম্মানে এর নাম পরিবর্তন করে। এটি এখন ১৬২৫ ইন্ডিপেনডেন্ট পিপল, একটি দাতব্য আবাসন তরুণদের দ্বারা অফিস হিসাবে ব্যবহৃত হয়।  এটিকে ইংলিশ হেরিটেজ গ্রেড II* তালিকাভুক্ত ভবন হিসেবে মনোনীত করেছে।   তথ্যসূত্র   বিষয়শ্রেণী:স্বতন্ত্র শ্রমিক দল বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ব্রিস্টল